**IEINTERESĒTO PIEGĀDĀTĀJU IEVĒRĪBAI!**

2020.gada 24.aprīlī

 **Atbildes un skaidrojumi uz Ieinteresēto piegādātāju jautājumiem par iepirkumu “Būvdarbu veikšana būvprojekta ”Kanalizācijas tīklu paplašināšana Dobelē, Keramikas-Gaismas ielu masīvā” ietvaros (ID Nr. DŪ 2020/02/KF)**

**Jautājums Nr.1.**

Vai par atbilstošu pieredzi ir uzskatāma arī Inženierbūve (lietošanas veids 2112; 2222; 2223; 2214; 2224; 1251), kuras ietvaros izbūvēti ārējie inženiertīkli (ūdensvads, kanalizācija, kabeļi), ielas un ceļi pilsētās un apdzīvotās vietās un rūpnieciskās ražošanas ēkas?

**Atbilde Nr.1.**

 1.1 Nolikuma B pielikumā Būvprojekts(Būvatļaujā Nr.BIS-BV-4.2.-2019-451(8.3./57) ir arī norādīts inženierbūves paredzētais galvenais lietošanas veids- 2223 Vietējās nozīmes notekūdeņu cauruļvadi un attīrīšanas būves,kā arī būves tips-22230103 Keramikas vai plastmasas kanalizācijas cauruļvadi .

1.2. Pasūtītāja prasības Pretendenta pieredzes apliecināšanai attiecībā uz inženierbūves lietošanas veidiem ir noteiktas Nolikuma 3.1.12.punktā.

“3.1.12. Pretendents pēdējo piecu (2015; 2016; 2017; 2018.; 2019. un 2020.gads līdz piedāvājuma līdz piedāvājuma iesniegšanas termiņa beigām) ir veicis un pabeidzis (objekti nodoti ekspluatācijā) būvdarbus vismaz divos 2 (divos) ūdenssaimniecības infrastruktūras būvobjektos pilsētvidē (pilsētā un/vai ciemā), izbūvējot vismaz: a) ārējos kanalizācijas tīklus vismaz 2,0 km (katrā līgumā), b) ārējos kanalizācijas spiedvadus vismaz 0,3 km (katrā līgumā), c) Kanalizācijas sūkņu staciju vismaz 1 (vienu) ar jaudu ne mazāk kā 3 l/sek) (katrā līgumā ) , b)Minerālmateriālu segumu (atjaunošana/izbūve pēc inženierkomunikāciju izbūves) vismaz 4000 m2  platībā (katrā līgumā)”

**Jautājums Nr.2.**

 Lai izpildītu prasību attiecībā uz ārējo kanalizācijas tīklu izbūvi 2,0 km apjomā viena projekta ietvaros, vai sadzīves kanalizācijas (K1) un lietus kanalizācijas (K2) apjomu drīkst summēt?

**Atbilde Nr.2.**

Nolikuma A pielikuma Tehniskās specifikācijā ir norādīts , ka Pasūtītājs būvprojekta ietvaros plāno izbūvēt pašteces sadzīves kanalizācijas tīklus un sadzīves kanalizācijas spiedvada tīklus. Līdz ar to Pretendents un atbildīgais būvdarbu vadītājs savu pieredzi atbilstoši Nolikuma 3.1.12.punkta a. un b. apakšpunktos minētām prasībām apliecina ar objektiem, kuros veikta ārējo pašteces sadzīves kanalizācijas tīklu un sadzīves kanalizācijas spiedvada tīklu izbūve.

**3. Par Avansa garantijas veidni.**

 Nolikuma C pielikumā Līguma projekta pielikumos iekļauts avansa garantijas veidnes paraugs *(Aktualizēti pielikumi Nr.1.,Nr.2.,Nr.3)*

 Iepirkumu komisija